Historien sentreres rundt de to hovedfigurene, «Corky» og «Violet», og deres forsøk på å stjele 2 millioner dollar fra «Violet»s ektemann «Caesar» (som har mafiaforbindelser). De skal i tillegg få det til å se ut som om det er et annet medlem av mafiaen som har stjålet pengene. Handlingen i filmen snur flere ganger, etter som «Caesar» og de andre figurene begynner å forstå at noe er på gang.